Source: https://www.pasveik.lt/lt/vaistai/recombinate/7778/
Timestamp: 2019-10-23 07:38:02+00:00
Document Index: 341639

Matched Legal Cases: ['ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ', 'ECT ']

Recombinate | Vartojimas, šalutinis poveikis | Pasveik.lt
Žmogaus VIII koaguliacijos faktorius, 250TV, milteliai ir tirpiklis injekciniam tirpalui
Sudedamosios medžiagos: Žmogaus VIII koaguliacijos faktorius
Recombinate priklauso farmakoterapinei grupei, kuri vadinama VIII kraujo krešėjimo faktorius.
Viename miltelių tirpalui ruošti buteliuke yra 250 TV oktokogo alfa (TV- tarptautinis vienetas). Miltelius ištirpinus 10 ml sterilaus injekcinio vandens, buteliuke 1 ml nominaliai yra 25 TV oktokogo alfa.
Viename miltelių tirpalui ruošti buteliuke yra 500 TV oktokogo alfa (TV- tarptautinis vienetas). Miltelius ištirpinus 10 ml sterilaus injekcinio vandens, buteliuke 1 ml nominaliai yra 50 TV oktokogo alfa.
Viename miltelių tirpalui ruošti buteliuke yra 1000 TV oktokogo alfa (TV- tarptautinis vienetas). Miltelius ištirpinus 10 ml sterilaus injekcinio vandens, buteliuke 1 ml nominaliai yra 100 TV oktokogo alfa
Kiekvienoje Recombinate pakuotėje yra:
•	1 vienadozis guminiu kamštuku uždarytas stiklinis buteliukas, kuriame yra Recombinate (buteliukas su milteliais);
•	1 vienadozis guminiu kamštuku uždarytas stiklinis buteliukas, kuriame yra sterilus injekcinis vanduo (buteliukas su tirpikliu);
•	1 BAXJECT įtaisas tirpalui paruošti;
•	1 mini infuzinis rinkinys;
•	1 sterilus 10 ml vienkartinis švirkštas vaistiniam preparatui suleisti.
Kam Recombinate vartojamas
Šis vaistinis preparatas skiriamas hemofilija A (įgimtas VIII krešėjimo faktoriaus trūkumas) sergantiems ligoniams
•	kraujavimui (t.y. raumenų kraujavimui, išoriniam kraujavimui, kraujavimui po operacijų) sustabdyti.
Šis vaistinis preparatas taip pat skiriamas hemofilija A sergantiems ligoniams kraujavimui stabdyti operacijos metu.
Šio vaistinio preparato sudėtyje nėra von Willebrand’o faktoriaus ir todėl jis netinka von Willebrand’o ligai gydyti.
Recombinate vartoti draudžiama:
•	jei padidėjęs jautrumas (alergija) oktokogo alfa, pelių ar žiurkėno baltymams ar bet kuriai kitai pagalbinei Recombinate medžiagai.
Vartojant Recombinate būtinos specialios atsargumo priemonės
•	Maža tikimybė, kad Recombinate gali sukelti anafilaksinę reakciją (sunkią ir staigią alerginę reakciją). Tačiau jūs turite būti įspėti apie galimus pirminius alerginių reakcijų požymius tokius kaip dilgėlinė, urtikarija, bėrimas, dusulys, krūtinės spaudimas, švokštimas, kraujospūdžio sumažėjimas ir anafilaksija. Visi šie simptomai gali būti pirminiais anafilaksinio šoko simptomais, kurių pasireiškimą dar gali lydėti ypatingas galvos svaigimas, sąmonės netekimas, ypač pasunkėjęs kvėpavimas.
•	Jei pasireiškia bent vienas iš šių simptomų, injekciją ar infuziją būtina tuoj pat nutraukti ir apie tai pranešti gydytojui. Esant sunkiems simptomams, kuriems priklauso ir pasunkėjęs kvėpavimas bei alpimas, ligoniui turi būti suteikta skubi medicininė pagalba.
•	Jūsų gydytojas gali pageidauti atlikti tyrimus, kad nustatytų jums tinkamiausią pakankamą vaistinio preparato dozę, kuri užtikrintų reikiamą VIII faktoriaus lygį
•	Jei kraujavimo nepavyksta sureguliuoti vartojant Recombinate, tuoj pat apie tai praneškite gydytojui. Jūsų organizmas gali gaminti VIII faktoriaus inhibitorius ir jūsų gydytojas turėtų atlikti tyrimus, kurie tai patvirtintų. VIII faktoriaus inhibitoriai yra kraujo antikūnai, kurie blokuoja jūsų vartojamą VIII faktorių. Dėl to VIII faktoriaus poveikis reguliuoti kraujavimą gerokai sumažėja.
Recombinate skiriamas visų amžių vaikams, įskaitant ir naujagimius, gydyti (saugumo ir efektyvumo tyrimai buvo atlikti tiek anksčiau gydytų, tiek negydytų vaikų).
Nėra duomenų apie Recombinate vartojimą nėštumo metu ir žindant, nes hemofilija A moterys serga retai. Tačiau įspėkite savo gydytoją, jei esate nėščia ar žindote kūdikį. Gydytojas nuspręs, ar Recombinate galima skirti neštumo ar žindymo metu.
Nėra jokių indikacijų, kad vaistinis preparatas gali turėti įtakos gebėjimui vairuoti ar dirbti su mechanizmais.
Pasakykite gydytojui, jeigu vartojate arba neseniai vartojote kitų vaistų.
Jei Recombinate skiriamas kraujavimui išvengti (profilaktiškai), gydytojas apskaičiuos jums reikiamą dozę. Jis tai padarys atsižvelgdamas į jūsų individualius poreikius. Dažniausiai skiriama dozė sudaro nuo 20 iki 40 TV oktokogo alfa 1 kg kūno svorio ir leidžiama kas 2-3 dienas. Tačiau kartais, ypač jaunesniems ligoniams, jei reikia, dozės gali būti skiriamos dažniau ir didesnės.
Žemiau tik jūsų gydytojui skirtoje lentelėje pateikiami duomenys apie minimalius VIII faktoriaus lygius. Esant išvardytiems kraujavimo atvejams, VIII faktoriaus aktyvumas atitinkamą periodą neturi būti mažesnis nei nurodyta (% lyginant su normaliu).
Kraujavimo stiprumas/ chirurginės procedūros pobūdis
Reikiamas VIII faktoriaus lygis (% arba TV/dl)
Dozės skyrimo dažnis (val.)/gydymo trukmė (dienos)
Ankstyvoji hemartrozė, raumenų ar burnos kraujavimas
Išplitusi hemartrozė, raumenų kraujavimas arba hematoma
Infuzija kartojama kas 12-24 val. ne trumpiau kaip 1 dieną, kol baigsis skausmingas kraujavimas ar žaizda užgis
Infuzija kartojama kas 12-24 val. 3-4 dienas ar ilgiau, kol skausmas ar stiprus pažeidimas išnyks
Infuzija kartojama kas 8-24 val., kol grėsmė išnyks
Infuzija kas 24 val., ne trumpiau kaip 1 dieną, kol žaizda užgis
Infuzija kartojama kas 8-24 val. priklausomai nuo žaizdos, vėliau gydymas tęsiamas ne trumpiau kaip 7 dienas siekiant VIII faktoriaus aktyvumą palaikyti nuo 30 % iki 60 % (TV/dl).
Gydytojas atliks reikiamus laboratorinius tyrimus, kad įsitikintų, jog jums buvo skirta pakankamai VIII faktoriaus. Tai ypač svarbu, jei jums buvo atlikta sudėtinga operacija.
Jei bus nustatyta, kad jūsų organizme yra VIII faktoriaus inhibitorių, norint sustabdyti kraujavimą, jums gali prireikti skirti daug didesnes Recombinate dozes. Jei ir tokios preparato dozės nepadės kraujavimo sustabdyti, gydytojas gali nuspręsti gydymui skirti kitą vaistinį preparatą. Negalima padidinti bendros Recombinate dozės kraujavimui sustabdyti nepasitarus su gydytoju.
kaip injekcija, - tai gali padaryti gydytojas, seselė, jūs pats ar kitas atitinkamų įgūdžių turintis asmuo,
kaip infuzija, - tai gali padaryti gydytojas ar seselė.
Suleidimo greitis priklauso nuo ligonio savijautos. Vaistinio preparato suleidimo greitis gali būti iki 10 ml per minutę.
Būtina griežtai laikytis gydytojo nurodymų ir nuosekliai atlikti visas 6 dalyje “Tirpalo paruošimo ir suleidimo instrukcija” pateiktas nuorodas.
Gydytojas nustatys, kaip dažnai ir kas kiek valandų reikia leisti Recombinate. Tai jis padarys atsižvelgdamas į preparato poveikį jūsų konkrečiu atveju.
Suleidus didesnę nei reikėtų Recombinate dozę
Nežinomi jokie perdozavimo simptomai suleidus per didelę rekombinantinio VIII krešėjimo faktoriaus dozę. Jei dėl ko nors abejojate, pasitarkite su gydytoju.
Neleiskite dvigubos dozės norėdami kompensuoti praleistą nustatytą dozę.
Recombinate, kaip ir kiti vaistai, gali turėti šalutinį poveikį.
Suleidus Recombinate, jums gali pasireikšti vienas iš žemiau išvardytų šalutinių poveikių.
Klinikinių tyrimų metu buvo nustatyti tokie šalutiniai poveikiai: šleikštulys, veido paraudimas, nedidelis nuovargis, bėrimas, hematoma, prakaitavimas, šiurpulys, drebulys, karščiavimas, kojų skausmas, atšalusios rankos ir pėdos, gerklės skausmas, ausų infekcija, klausos susilpnėjimas.
Kartais kai kuriems ligoniams, vartojusiems Recombinate, pasireiškė neigiami reiškiniai, panašūs į alerginio pobūdžio reakcijas. Alerginio pobūdžio simptomais gali būti dilgėlinė, urtikarija, bėrimas, dusulys, kosulys, krūtinės spaudimas, švokštimas, kraujospūdžio sumažėjimas ir anafilaksija.
Jei pasireiškia alerginių ar anafilaksinių reakcijų, injekciją/infuziją būtina tuoj pat nutraukti ir apie tai pranešti gydytojui.
Neutralizuojančių VIII faktoriaus antikūnų (inhibitorių) susidarymas - žinoma komplikacija gydant ligonius, sergančius hemofilija A. Jei kraujavimo negalima sustabdyti Recombinate, gali būti, kad jūsų organizme yra VIII krešėjimo faktoriaus inhibitorių. Tokiais atvejais nedelsiant susisiekite su gydytoju.
Jie pastebėjote šiame lapelyje nepaminėtų šalutinių poveikių, praneškite apie tai gydytojui ar vaistininkui.
5.	Recombinate LAIKYMO SĄLYGOS
Laikyti 2 °C-8 °C temperatūroje (šaldytuve).
Pasibaigus ant etiketės ir dėžutės nurodytam tinkamumo laikui, preparato vartoti negalima.
Tai vienkartinio vartojimo preparatas. Paruoštą tirpalą reikia suvartoti nedelsiant, kai milteliai yra visiškai ištirpę.
Paruošto tirpalo negalima laikyti šaldytuve.
Bet koks nesuvartoto tirpalo kiekis sunaikinamas.
6.	tirpalo paruošimo ir suleidimo instrukcija
Tirpalą ruošiant ir jį leidžiant būtinos antiseptinės (t.y. aplinka turi būti švari ir bakteriškai neužteršta) sąlygos.
Tirpalui ruošti ir suleisti vartokite tik sterilų injekcinį vandenį ir medicinines priemones, kurios yra kiekvienoje Recombinate pakuotėje.
Recombinate negalima maišyti su kitais vaistiniais preparatais ar tirpikliais.
Tirpalo paruošimo instrukcija
1.	Išimkite Recombinate (buteliuką su milteliais) ir sterilų injekcinį vandenį (buteliuką su tirpikliu) iš šaldytuvo ir palaikykite kambario temperatūroje (15 °C-25 °C).
2.	Kruopščiai susiplaukite rankas.
3. Nuo miltelių ir tirpiklio buteliukų nuimkite dangtelius.
4. Kamštukus nuvalykite alkoholiu suvilgytu tamponėliu.
5.	Nulupdami popierinį dangtelį, atidarykite pakuotę, kurioje yra BAXJECT įtaisas, neliesdami pakuotės vidaus (pav. a)
6. Įtaiso iš paketo neišimkite. Apverskite paketą ir plastikiniu smaigu pradurkite tirpiklio kamštuką. Suimkite paketą už galo ir nuimkite jį nuo BAXJECT (pav. b).
7. Su prijungtu BAXJECT tirpiklio buteliuką apverskite taip, kad buteliukas su tirpikliu butų įtaiso viršuje.
8.	Kitu plastikiniu smaigu pradurkite Recombinate kamštuką. Dėl vakuumo buteliuke su milteliais tirpiklis bus įtrauktas į Recombinate buteliuką (pav. c).
9.	Švelniai pasukiokite, kol milteliai visiškai ištirps. Įsitikinkite, kad Recombinate visiškai ištirpo, nes priešingu atveju veiklioji medžiaga nepraeis pro įtaiso filtrą. Milteliai ištirpsta labai greitai (dažniausiai greičiau nei per 1 min.).
Pav. a	Pav. b	Pav. c
Injekcijos suleidimo instrukcija
Neleiskite vaistinio preparato patys, nebent gydytojas ar seselė jus to specialiai mokė.
Prieš leisdami patikrinkite, ar paruoštame tirpale nėra nuosėdų ir ar nepakitusi tirpalo spalva.
Nevartokite Recombinate, jei tirpalas drumstas ar jei milteliai ne visai ištirpę.
1.Pasukite BAXJECT ąselę žemyn (Recombinate koncentrato buteliuko link) ir nuo ąselės nuimkite pritvirtintą dangtelį (pav. d).
2.Patraukdami stūmoklį atgal, į švirkštą įtraukite oro, po to prijunkite švirkštą prie BAXJECT ir orą sustumkite į buteliuką su koncentratu (pav. e).
3.Atskirkite buteliukus nuo BAXJECT taip, kad buteliukas su koncentratu būtų viršuje. Stenkitės, kad švirkšto stūmoklis nepasislinktų. Lėtai atitraukdami stūmoklį, reikiamą koncentrato kiekį lėtai įtraukite į švirkštą (pav. f).
4.Pasukite BAXJECT ąselę į ankstesnę padėtį (išorinė pusė į viršų) ir ištraukite švirkštą.
5.Prijunkite mini infuzinį rinkinį prie švirkšto. Preparatas suleidžiamas į veną. Suleidimo greitis gali būti iki 10 ml/min. Būtina patikrinti pulsą prieš suleidimą ir Recombinate injekcijos metu. Jei pulsas akivaizdžiai padidėja, sumažinus injekcijos greitį ar injekciją laikinai nutraukus, šie simptomai tuoj pat išnyksta. (Žr. 2 skyrių “Kas žinotina prieš vartojant Recombinate” ir 4 skyrių “Galimas šalutinis poveikis”).
6.Pabaigus injekciją, dūrio vieną užklijuokite pridedamu pleistru.
Pav. d	Pav.e	Pav. f
Nevartokite preparato pasibaigus ant dėžutės ir etiketės nurodytam tinkamumo vartoti laikui.
Nevartokite Recombinate, jei tirpalas drumstas ar milteliai ne visai ištirpę.
Nelaikykite šaldytuve paruošto tirpalo.
Sunaikinkite bet kokį nesuvartoto tirpalo kiekį.
Tarptautinis pavadinimas Žmogaus VIII koaguliacijos faktorius
Vaisto stiprumas 250TV
Registracijos numeris LT/1/08/1218
Recombinate	250 TV/10 ml, milteliai ir tirpiklis injekciniam tirpalui
Recombinate 500 TV/10 ml, milteliai ir tirpiklis injekciniam tirpalui
Recombinate 1000 TV/10 ml, milteliai ir tirpiklis injekciniam tirpalui
Recombinate 250 TV išleidžiamas kaip liofilizuoti milteliai injekciniam tirpalui ruošti, buteliuke nominaliai yra 250 TV oktokogo alfa, rekombinantinio VIII kraujo krešėjimo faktoriaus.
Vaistiniame preparate vidutiniškai yra 25 TV/ml oktokogo alfa, rekombinantinio VIII kraujo krešėjimo faktoriaus, kuomet turinys ištirpinamas 10 ml sterilaus injekcinio vandens.
Recombinate 500 TV išleidžiamas kaip liofilizuoti milteliai injekciniam tirpalui ruošti, buteliuke nominaliai yra 500 TV oktokogo alfa, rekombinantinio VIII kraujo krešėjimo faktoriaus.
Vaistiniame preparate vidutiniškai yra 50 TV/ml oktokogo alfa, rekombinantinio VIII kraujo krešėjimo faktoriaus, kuomet turinys ištirpinamas 10 ml sterilaus injekcinio vandens.
Recombinate 1000 TV išleidžiamas kaip liofilizuoti milteliai injekciniam tirpalui ruošti, buteliuke nominaliai yra 1000 TV oktokogo alfa, rekombinantinio VIII kraujo krešėjimo faktoriaus.
Vaistiniame preparate vidutiniškai yra 100 TV/ml oktokogo alfa, rekombinantinio VIII kraujo krešėjimo faktoriaus, kuomet turinys ištirpinamas 10 ml sterilaus injekcinio vandens.
Stiprumas nustatomas atliekant vienpakopį krešumo tyrimą lyginant su FDA Mega Standard, kuris nukalibruotas pagal PSO standartą. Recombinate specifinis aktyvumas vidutiniškai yra 4 000-8 000 TV/mg baltymų.
Recombinate yra rekombinantinio VIII kraujo krešėjimo faktorius (INN: oktokogas alfa). Oktokogas alfa (rekombinantinis VIII kraujo krešėjimo faktorius) yra išgrynintas baltymas, kuriame yra 2332 aminorūgštys. Jame aminorūgščių seka atitinka VIII kraujo krešėjimo faktoriaus, o jų post transliacinės modifikacijos yra panašios į plazmos faktoriaus molekulių. Rekombinantinis VIII kraujo krešėjimo faktorius yra glikoproteinas, gautas genų inžinerijos būdu, naudojant kiniškojo žiurkėno kiaušidžių ląsteles.
Recombinate skirtas ligonių, sergančių hemofilija A (įgimtas VIII faktoriaus trūkumas) kraujavimo gydymui ir profilaktikai. Recombinate taip pat vartojamas operuojant hemofilija A sergančius ligonius.
Šis vaistinis preparatas netinka von Willebrand’o ligai gydyti.
Pakaitinio gydymo dozės ir trukmė priklauso nuo kraujavimo sutrikimo sunkumo, kraujavimo vietos ir kraujavimo epizodų dydžio ir nuo bendros ligonio klinikinės būklės. Gydymas turėtų vykti bendradarbiaujant su kraujavimo sutrikimų gydymo patirtį turinčiu gydytoju bei laboratorija, galinčia nustatyti plazmos AHF koncentraciją.
Tikslus pakaitinio gydymo reguliavimas ypač svarbus atliekant sudėtingas operacijas arba esant gyvybei pavojingam kraujavimui. Nors dozė gali būti apskaičiuota pagal anksčiau pateiktus pavyzdžius, ypač rekomenduojama, kai tik įmanoma, atlikti laboratorinius tyrimus, įskaitant ir nuoseklią ligonio plazmos AHF analizę atitinkamais intervalais, kad būtų galima įsitikinti, jog pasiektas reikiamas AHF lygis ir jis palaikomas. Jei nepavyksta pasiekti reikiamo ligonio plazmos AHF lygio arba jei kraujavimo nepavyksta sureguliuoti skyrus atitinkamą dozę, gali būti, kad atsirado inhibitorių. Atlikus atitinkamus laboratorinius tyrimus, galima nustatyti, ar atsirado inhibitorių ir jų kiekį nustatyti AHF tarptautiniais vienetais, neutralizuojant kiekvieną plazmos ml (Bethesda vienetai) arba pagal bendrą apskaičiuotą plazmos tūrį. Jei inhibitorių yra mažiau kaip 10 Bethesda vienetų viename ml, papildomai skyrus AHF, inhibitorius galima neutralizuoti. Po to papildomų AHF TV skyrimas gali sukelti apskaičiuotą atsaką. Tokiais atvejais AHF lygio kontrolė, atliekant laboratorinę analizę, būtina. Inhibitorių titrai didesni kaip 10 Bethesda vienetų viename ml gali hemostazės kontrolę pagal AHF paversti negalima arba nerealia, nes tokiais atvejais reikalingos labai didelės dozės.
Žemiau lentelėje pateikiama dozavimo schema galima naudotis apskaičiuojant dozes tiek suaugusiesiems, tiek vaikams. Parenkant dozės dydį ir skyrimo dažnį, visada būtina atsižvelgti į klinikinį poveikį kiekvienu konkrečiu atveju.
Recombinate galima taip pat vartoti kraujavimui sustabdyti profilaktiškai (trumpai ar ilgesnį laiką) pagal gydytojo nurodymą kiekvienu konkrečiu atveju.
Reikalingas kraujo AHF aktyvumas po infuzijos (% lyginant su norma arba TV/dl plazmos)
Infuzijos dažnis
Ankstyvoji hemartrozė arba raumenų, burnos kraujavimas
Iš pradžių infuzija kas 12-24 val. 1-3 dienas, kol skausmingas kraujavimas praeina ar žaizda užgyja
Stipresnė hemartrozė, raumenų kraujavimas, hematoma
Kartoti infuziją kas 12-24 val. paprastai 3 dienas arba ilgiau, kol skausmas ir negalia praeis
Gyvybei pavojingas kraujavimas - galvos traumos, gerklės kraujavimas, stiprus pilvo skausmas
Kartoti infuziją kas 8-24 val., kol grėsmė praeis
Viena infuzija plius gydymas geriamaisiais antifibrinolitikais 1 val. yra pakankamas 70 % atvejų
Kartoti infuziją kas 8-24 val. priklausomai nuo gijimo
Nurodomas reikiamas AHF aktyvumas ligoniams, kurių VIII faktoriaus pusinės eliminacijos laikas yra vidutinis. Jei manoma, kad būtina, aktyvumą (ar jo padidėjimą) reikėtų nustatyti per pusvalandį po suleidimo. Ligoniams, kurių palyginti trumpas VIII faktoriau eliminacijos laikas, gali prireikti dozę padidinti ir/arba infuziją skirti dažniau.
Ant kiekvieno Recombinate buteliuko yra etiketė su nurodytu krešėjimo faktoriaus (rekombinantinio) Recombinate aktyvumu, išreikštu TV buteliuke.
Taip nurodyti stiprumą reikalauja Pasaulio sveikatos organizacijos Tarptautinis standartas VIIIC faktoriaus koncentratams.
Tyrimais įrodyta, kad norint pasiekti tikslius aktyvumo lygius, aktyvumo tyrimams atlikti reikėtų naudoti plastmasinius mėgintuvėlius ir pipetes, taip pat substratą, kuriame yra normali von Willebrand’o faktoriaus koncentracija.
Ištirpinus pridedamu tirpikliu (taip pat žr. skyrių “Vartojimo ir darbo su vaistiniu preparatu bei jo likučių naikinimo instrukcija”), vaistinis preparatas suleidžiamas į veną. Rekomenduojama ištirpintą vaistinį preparatą suvartoti per tris valandas. Paruošto tirpalo negalima laikyti šaldytuve. Vaistinio preparato suleidimo greitis gali būti iki 10 ml per minutę. Prieš suleidžiant ir injekcijos metu reikėtų matuoti ligonio pulsą. Jei pulsas akivaizdžiai padidėja, sumažinus injekcijos greitį ar injekciją laikinai nutraukus, šie simptomai greitai išnyksta (žr. skyrių “Specialūs įspėjimai ir atsargumo priemonės” ir “Nepageidaujamas poveikis”).
Recombinate kontraindikuotinas asmenims, kuriems pelių, galvijų ar žiurkėnų baltymai arba bet kuri preparato sudėtinė dalis buvo sukėlusios sunkių alerginių reakcijų.
Registruota sunkių alerginių reakcijų, kurias sukėlė Recombinate. Ligonius, jautrius pelių, galvijų ar žiurkėnų baltymams, šiuo preparatu reikėtų gydyti atsargiai. Sunkios alerginės reakcijos, kurias sukėlė Recombinate, yra kontraindikacija (žr. 4.3 skyrių). Jei pasireiškia alerginė reakcija ar ištinka anafilaksinis šokas, injekcija/ infuzija tuoj pat nutraukiama. Visada būtina turėti tinkamų priemonių šokui gydyti.
Jei nepavyksta pasiekti norimo plazmos AHF lygio arba jei suleidus atitinkamą dozę nenustoja kraujuoti, reikėtų atitinkamais laboratoriniais tyrimais nustatyti, ar neatsirado inhibitorių.
Ar Recombinate turi įtakos gyvūnų reprodukcijai, tirta nebuvo. Nežinoma, ar Recombinate gali pakenkti vaisiui, kuomet jo skiriam nėščiai moteriai, ir ar jis turi įtakos pastoti. Recombinate nėščiai moteriai reikėtų skirti tik ypatingais atvejais.
Nėra požymių, kad vaistinis preparatas galėtų turėti įtakos gebėjimui vairuoti ar valdyti mechanizmus.
Kaip ir vartojant bet kokius baltymų preparatus, vartojant rekombinantinius kraujo krešėjimo faktoriaus (rAHF) preparatus gali būti šalutinių reakcijų. Klinikinių tyrimų metu nustatytos tokios nepageidaujamos reakcijos po rAHF infuzijos: pykinimas, paraudimas, nedidelis nuovargis, bėrimas, hematomos, prakaitavimas, šiurpulys, drebulys, karščiavimas, kojų skausmas, rankų ir pėdų atšalimas, gerklės skausmas, ausų infekcija ar klausos sutikimai. Kartais ligoniams, vartojusiems Recombinate, buvo nepageidaujamų reiškinių, panašių į alergines padidėjusio jautrumo reakcijas. Iš alerginio tipo simptomų paminėtini dilgėlinė, urtikarija, bėrimas, dusulys, sausas kosulys, krūtinės spaudimas, švokštimas, kraujospūdžio sumažėjimas ir anafilaksija.
Ligonius būtina įspėti apie galimus pirminius padidėjusio jautrumo reakcijų požymius, kartu informuojant, kad tokiais atvejais produkto vartojimą reikėtų nutraukti ir kreiptis į gydytoją.
Būtina imtis atsargumo priemonių, jei žinoma, kad ligonis jautrus kuriai nors preparato pagalbinei medžiagai (žr. skyrių “Kontraindikacijos” ir “Specialūs įspėjimai ir atsargumo priemonės”).
Inhibitorių atsiradimo pavojus yra susijęs su leidžiamu VIII krešėjimo faktoriumi ir rizika tokiais atvejais būna didžiausia pirmąsias 20 preparato vartojimo dienų. Sunkia hemofilija A sergantiems ligoniams (ypač anksčiau negydytiems) pavojus, kad inhibitorių gali susidaryti, ypač didelis. Klinikinių tyrimų metu nustatyta, kad gydant Recombinate tai atsitiko 31 % atvejų, o tai atitinka duomenis, gautus, vartojant iš plazmos pagamintus AHF.
Ligonius, gydomus Recombinate, reikėtų atidžiai stebėti dėl inhibitorių atsiradimo, atliekant atitinkamus klinikinius ir laboratorinius tyrimus.
Farmakoterapinė grupė – VIII kraujo krešėjimo faktorius, ATC kodas – B02BD02.
Antihemofilinis faktorius yra ypatingas krešėjimo faktorius, kurio trūksta hemofilija A sergantiems ligoniams (įgimtas VIII krešėjimo faktoriaus trūkumas). Hemofilija A yra genetiškai nulemta kraujo liga, kuri pasireiškia kraujavimais, galinčiais atsirasti savaime ar dėl nedidelių traumų.
Nuo VIII faktoriaus priklauso kraujo krešumas. Kaip IX faktoriaus kofaktorius, jis pagreitina X faktoriaus virtimą aktyviu X faktoriumi. Aktyvus X faktorius protrombiną paverčia trombinu, o trombinas fibrinogeną paverčia fibrinu, - susidaro krešulys. Ligonių, sergančių hemofilija A, VIII faktoriaus aktyvumas gerokai sumažėjęs, todėl jiems būtina pakeičiamoji terapija.
Farmakokinetinių tyrimų su 69 anksčiau gydytais ligoniais metu nustatyta, kad vidutinis Recombinate pusamžis buvo 14,6 ± 4,9 val. (n = 67), kas nelabai statistiškai skyrėsi nuo iš žmogaus plazmos pagaminto kraujo krešėjimo faktoriaus Hemofil®M (pdAHF). Hemofil®M vidutinis pusinės eliminacijos laikas buvo 14,7 ± 5,1 val. (n = 61). Faktinė išeities taško koncentracija, infuzavus Recombinate 50 TV/kg dozę, buvo 123,9 ± 47,7 TV/dl (n = 23), kai tuo tarpu faktinė koncentracija po Hemofil®M suleidimo buvo gerokai mažesnė - 101,7 ± 31,6 TV/dl (n = 61). Tačiau apskaičiuotas faktinės ir lauktos koncentracijos santykis (t.y. 2 % VIII faktoriaus aktyvumo padidėjimas 1 TV rAHF/kg kūno svorio) buvo panašus tiek gydant Recombinate (121,2 ± 48,9 %), tiek Hemofil®M (123,4 ± 16,4 %).
494 klinikiniuose tyrimuose buvo tiriami 68 anksčiau gydyti ligoniai. 212 klinikinių tyrimų kraujavimui gydyti vidutinė koncentracija buvo 70,0 ± 37,9 TV/dl (n = 208), keturi atvejai atmesti dėl duomenų nepatikimumo). Tokį didelį kintamumą lėmė skirtos labai įvairios dozės - nuo 13,8 TV/kg iki 103,2 TV/kg (vidutinis standartinis nuokrypis 36,0 ± 16,2 TV/kg, mediana 30,2 TV/kg). Atsižvelgiant į skirtas skirtingas dozes, apskaičiuotas faktinės/numatytos koncentracijos vidutinis santykis buvo 1,0 ± 0,3.
68 klinikiniuose tyrimuose ligoniams nesibaigiančiam kraujavimui gydyti buvo skiriamos tęstinės infuzijos. Faktinis VIII faktoriaus lygis priklausė nuo VIII faktoriaus koncentracijos prieš infuziją. Vidutinis standartinis faktinės koncentracijos nuokrypis buvo 88,6 ± 38,2 TV/dl (n = 66), du atvejai atmesti dėl duomenų nepatikimumo. Be to, skirtų dozių intervalas buvo didelis - nuo 18,5 TV/kg iki 85,7 TV/kg (vidutinis standartinis nuokrypis 38,6 ± 15,9 TV/kg, mediana 32,1 TV/kg) ir dėl to nustatytos koncentracijos smarkiai skyrėsi. Vidutinių standartinių faktinės/numatytos koncentracijos nuokrypių santykis buvo 1,0 ± 0,3, mediana 1,0.
214 klinikinių tyrimų ligonių būklė buvo stabili, kuomet vidutinė koncentracija siekė 71,6 ± 29,7 TV/dl (n = 209), penki atvejai buvo atmesti dėl duomenų nepatikimumo. Skirtos dozės buvo nuo 10,4 TV/kg iki 68,1 TV/kg (vidutinis standartinis nuokrypis 38,0 ± 12,7 TV/kg, mediana 36,1 TV/kg). Vidutinių standartinių faktinės/numatytos koncentracijos nuokrypių santykis buvo 1,0 ± 0,3.
Rekombinate poveikis panašus į endogeninio VIII faktoriaus poveikį. Laboratoriniams gyvūnams, gavusiems kelis kartus didesnes dozes kilogramui kūno svorio už rekomenduojamas žmogui, toksinio poveikio nepastebėta. Buvo tirta, ar Rekombinate daro mutageninį poveikį. Vartojant in vitro dozes daug didesnes už plazmoje esančią AHF koncentraciją, bei in vivo dozes, 10 kartų didesnes už prognozuojamas didžiausias terapines dozes, jokių vystymosi pokyčių, chromosomų aberacijos arba kaulų čiulpuose nesubrendusių polichromatofilinių eritrocitų kiekio padaugėjimo nebuvo. Kadangi klinikinių tyrimų metu tumorigeninio ir mutageninio poveikio nebuvo nustatyta, manoma, kad gyvūnų ilgalaikių tyrimų, siekiant nustatyti, ar preparatas daro karcinogeninį poveikį, atlikti nebūtina.
Žmogaus albumino tirpalas
Kalcio chlorido dihidratas.
Recombinate negalima maišyti su kitais vaistiniais preparatais.
Infuzijai būtina naudoti tik pridedamą infuzinį rinkinį, gydymas gali neturėti poveikio vartojant kitas infuzines sistemas, kurių vidiniai paviršiai gali adsorbuoti žmogaus VIII krešėjimo faktorių.
Dveji metai. Per šį dvejų metų laikotarpį vaistinis preparatas gali būti laikomas 12-25 oC temperatūroje prieš vartojimą ne ilgiau kaip 6 mėnesius. Ištirpinus Recombinate būtina suvartoti per 3 valandas.
Laikyti 2 °C-8 °C temperatūroje.
Nebedėti į šaldytuvą, jei buvo laikoma 12-25 oC temperatūroje.
Nelaikyti šaldytuve paruošto tirpalo.
Guminiu kamštuku uždarytas buteliukas (I tipo stiklas) su milteliais, guminiu kamštuku uždarytas buteliukas (I tipo stiklas) su 10 ml tirpiklio, BAXJECT (ištirpinimui nereikia naudoti adatų), vienas sterilus vienkartinis plastmasinis švirkštas, vienas sterilus mini infuzinis rinkinys.
Pakuotė N1.
Ištirpinus pridedamu steriliu injekciniu vandeniu, vaistinis preparatas suleidžiamas į veną. Tam reikia naudoti pridedamą vienkartinį plastikinį švirkštą.
-	Nevartokite pasibaigus ant etiketės ir dėžutės nurodytam tinkamumo laikui.
-	Ištirpinus būtina suvartoti per 3 valandas.
Ištirpinimas: būtinos sterilios sąlygos
1.	Palaikykite Recombinate (sausą koncentratą) ir sterilų injekcinį vandenį (tirpiklį) 15 °C‑25 °C temperatūroje.
3.	Kamštukus nuvalykite alkoholiu suvilgytu tamponėliu.
7.	Kitu plastikiniu smaigu pradurkite Recombinate kamštuką. Dėl vakuumo buteliuke su milteliais tirpiklis bus įtrauktas į Recombinate buteliuką (pav. c).
8.	Švelniai pasukiokite, kol milteliai visiškai ištirps. Įsitikinkite, kad Recombinate visiškai ištirpo, nes priešingu atveju veiklioji medžiaga nepraeis pro įtaiso filtrą.
Suleidimas: būtinos sterilios sąlygos
Rekomenduojama paruoštą tirpalą suvartoti per 3 valandas. Paruošto tirpalo negalima laikyti šaldytuve. Prieš suleidžiant leidžiamus vaistus, tirpalą reikia apžiūrėti, ar nėra neištirpusių dalelių ir ar nepakitusi tirpalo spalva, kai tik tai įmanoma. Ištirpinus Recombinate būna bespalvis arba šiek tiek gelsvas.
3.	Tvirtai laikydami švirkštą, apverskite visą sistemą (koncentrato buteliukas turi būti virštuje). Lėtai atitraukdami stūmoklį, reikiamą koncentrato kiekį lėtai įtraukite į švirkštą (pav. f).
5.	Prijunkite mini infuzinį rinkinį prie švirkšto. Preparatas suleidžiamas į veną. Suleidimo greitis gali būti iki 10 ml/min. Būtina patikrinti pulsą prieš suleidimą ir Recombinate injekcijos metu. Jei pulsas akivaizdžiai padidėja, sumažinus injekcijos greitį ar injekciją laikinai nutraukus, šie simptomai tuoj pat išnyksta (žr. “Specialūs įspėjimai ir atsargumo priemonės” ir “Nepageidaujamas poveikis”).
alergijabendrosbėrimasdozavimasdrebulysdusulysinfekcijainformacijąinhibitoriaikarščiavimaskomplikacijakosulyskraujavimaskvėpavimasligonismilteliainuovargisoperacijaplusmnpoveikisprakaitavimaspreparataspriemonesprofilaktikaipulsasstiklassvoristirpiklisvaistaižaizda